CELEX: 32009D0878
Language: et
Date: 2009-12-01 00:00:00
Title: Nõukogu (Üldasjad) otsus, 1. detsember 2009 , millega kehtestatakse nõukogu koosseisude loetelu lisaks Euroopa Liidu lepingu artikli 16 lõike 6 teises ja kolmandas lõigus nimetatud loeteludele

2.12.2009   
            
            
               ET
            
            
               Euroopa Liidu Teataja
            
            
               L 315/46
            
         
      NÕUKOGU (ÜLDASJAD) OTSUS,
   1. detsember 2009,
   millega kehtestatakse nõukogu koosseisude loetelu lisaks Euroopa Liidu lepingu artikli 16 lõike 6 teises ja kolmandas lõigus nimetatud loeteludele
   (2009/878/EL)
   EUROOPA LIIDU NÕUKOGU,
   võttes arvesse üleminekusätteid käsitlevat protokolli, eriti selle artiklit 4,
   ning arvestades järgmist:
   
               (1)
            
            
               Üleminekusätteid käsitleva protokolli artiklis 4 sätestatakse, et kuni jõustub Euroopa Liidu lepingu artikli 16 lõike 6 esimeses lõigus osutatud Euroopa Ülemkogu otsus nõukogu koosseisude loetelu osas, peaks üldasjade nõukogu kehtestama lihthäälteenamusega nõukogu koosseisude loetelu lisaks üldasjade ja välissuhete koosseisudele.
            
         
               (2)
            
            
               Nõukogu (üldasjad) kehtestas 22. juulil 2002 nõukogu koosseisude loetelu osana nõukogu kodukorra I lisast, järgides Euroopa Ülemkogu Sevilla kohtumisel 21.–22. juunil 2002. aastal kokkulepitud loetelu.
            
         
               (3)
            
            
               Aluslepingute sätete järgimiseks on asjakohane nõukogu kodukorda lisatavat kõnealust loetelu kohandada,
            
         ON VASTU VÕTNUD KÄESOLEVA OTSUSE:
   Artikkel 1
   Üleminekusätteid käsitleva protokolli artiklis 4 nimetatud nõukogu koosseisude loetelu on esitatud lisas.
   Artikkel 2
   Käesolev otsus jõustub selle vastuvõtmise päeval.
   Otsus avaldatakse Euroopa Liidu Teatajas.
   
      Brüssel, 1. detsember 2009
      
         
            Nõukogu nimel
         
         
            eesistuja
         
         C. BILDT
         
      
   
   
      LISA
      
         NÕUKOGU KOOSSEISUDE LOETELU
      
      
                  1.
               
               
                  Üldasjad (1);
               
            
                  2.
               
               
                  välissuhted (2);
               
            
                  3.
               
               
                  majandus- ja rahandusküsimused (3);
               
            
                  4.
               
               
                  justiits- ja siseküsimused (4);
               
            
                  5.
               
               
                  tööhõive, sotsiaalpoliitika, tervise- ja tarbijakaitseküsimused;
               
            
                  6.
               
               
                  konkurentsivõime (siseturg, tööstus ja teadusuuringud) (5);
               
            
                  7.
               
               
                  transport, telekommunikatsioon ja energeetika;
               
            
                  8.
               
               
                  põllumajandus ja kalandus;
               
            
                  9.
               
               
                  keskkond;
               
            
                  10.
               
               
                  haridus, noored ja kultuur (6).
               
            
         (1)  See koosseis kehtestati Euroopa Liidu lepingu artikli 16 lõike 6 teise lõiguga.
      
         (2)  See koosseis kehtestati Euroopa Liidu lepingu artikli 16 lõike 6 kolmanda lõiguga.
      
         (3)  Kaasa arvatud eelarve.
      
         (4)  Kaasa arvatud kodanikukaitse.
      
         (5)  Kaasa arvatud turism.
      
         (6)  Kaasa arvatud audiovisuaalsektor.